**Til**  Studentutvalget

**Kopi til** Dekan, Prodekan, Fakultetsdirektør, Ass. Fakultetsdirektør,

Studentparlamentet, Program- og fagutvalg, SVFF, Samfunnsviter’n

**Fra**  Adrian H. Haugen (medlem) og Tale Krogsæter Aarre (Leder)

**Dato** 06.11.2013

Referat fra Studentrådsmøte

**Møtedato** Onsdag 06.11.13

**Møtetid** 17:00-18:30

**Møtested** Aud. 3, V. Eilert Sundts Hus

**Tilstede:**

Europastudier

Samfunnsøkonomi

Offentlig administrasjon og ledelse

Statsvitenskap

Internasjonale studier

Utviklingsstudier

Peace and Conflict Studies

Samfunnsgeografi

Psykologi

Sosiologiantropologi

Sosiologi

Organisasjon ledelse og arbeid

Kultur og komminikasjon

**Saksliste**

**Sak nr 01** **Godkjenning av innkalling, dagsorden og referat**

-Møteinnkalling godkjent

**Sak nr 02 Valg av referent**

-Adrian Haugen er valgt til referent dette møtet.

**Sak nr 03 Orientering v/ leder Tale Krogsæter Aarre**

SVSU utførte klipp av bokskap tidligere i høst, som ble riktig utført, men med tilbakemelding om dårlig informasjon på forhånd.

Byggingen i SV fakultet vil ta lengere tid enn først anslått, og man regner nå med at byggingsarbeidet vil vare frem til midten av februar. Det betyr riktignok ikke at det vil være mulig å flytte inn i lokalene i februar, men heller nærmere april. Det viser seg også at det vil bli bedre plass enn man trodde tidligere, og det vil også bli visse sosiale områder med mulighet for å slappe av.

**Sak nr 04** **Orientering fra FU/PU:**

STV: har jobbet mye med hva det vil si at Breivik skal studere statsvitenskap, noe som fremdeles diskuteres. Det vil også bli en full revurdering av bachelorgraden på Statsvitenskap, og det planlegges studietur til Kosovo.

FU har også jobbet med å skrive vedtaket angående faste studieplasser for masterstudenter, som de legger frem i dette møtet.

**Sak nr 05** **Budsjett SVSU**

Generelle inntekter 61800,-

Sammenlagte utgifter 48394,-

**Sak nr 06 Gradstitler**

Arbeid har gått ut på å forandre navnet/tittelen på noen av gradene ved universitet

**Sak nr 07 Fagkritisk dag**

Vil bli holdt onsdag 12 februar med det formålet at hvert fag skal få lov til å uttrykke sine ønsker og klager angående faget de studerer. Til nå har det blitt holdt ett møte av arrangørene, men møte nummer to vil bli holdt om ikke lenge.

**Sak nr 08 Faste lesesalsplasser v/ FU STV**

*Se vedlegg*

Situasjonen er den at til nå har de forskjellige instituttene opprettet egne måter å avgjøre hvordan masterlesesalene deres skal bli håndtert, med vekt på faste plasser. Dette er da noe fakultetet ikke var klar over, ettersom de har en regel som spesifikt sier at dette ikke er lov. Denne regelen har til den dagen i dag enda ikke blitt avdekket, så hvorvidt den er legitim er vanskelig å si for øyeblikket. Fakultetet vil da at etter jul skal ingen lesesaler ha et system med faste plasser, og man må rydde sin plass hver dag etter man har forlatt den. Deres påstand er at det ikke er nok lesesalsplasser og dermed er det elever som vil bli utelukket en plass som følge av at noen har faste. Det var da et skriv som ble sendt til de forskjellige instituttene angående dette, men det ble ikke tatt opp med studentene, så SVSU sende ut en mail for å forklare situasjonen. Noe som resulterte i en feiltolkning av at SVSU stod bak et nytt lovforslag/lovendring, noe som førte til noe misnøye rettet mot SVSU.

Mads A. Danielsen og Joachim Sandnes fra STVs FU la da frem et vedtaksforslag som tilsier at institusjonene skal selv få lov til å delegere og organisere masterlesesalene sine på egenhånd. Dette ønsket kommer da som følge av at STV, med et stort antall studenter, ikke har nok lesesalsplasser til alle sine masterstudenter. De har da selv opprettet et system som tar mye energi og tid, men som fungerer til å fordele lesesalsplassene rettferdig. 2års studentene får da muligheten til å ha faste lesesalsplasser så lenge de møter opp 3/5 dager i uka, noe som blir overhold ved hjelp av digitale medier og andre studenter. Både første og andre års studenter er i stor enighet om at dette er et system som fungerer veldig bra for dem, og det skaper i tillegg ekstra sikkerhet som følge av at man har en bedre oversikt over hvem som kommer og går, noe fakultet ikke kan overholde på samme måte. Denne sikkerheten er ganske viktig for studentene ettersom veldig mange verdisaker er etterlatt i bygget i tillegg til at før STV opprettet systemet var det mange ikke-STV studenter som kom og tok plasser. På møtet var det da noen studenter fra STV som ikke var affiliert med FU/PU som ønsket å få ordet, noe som de oppmøtte medlemmene stemte over. Det ble 22 for og 4 imot at studentene utenfra skulle få lov til å snakke.

Vedtaksforslaget ble stemt over av representantene på møtet, ekskludert representantene fra SVSU, og det var 20 som stemte for og 2 imot, dvs. at SVSU kommer til å ta det opp som et offisielt forslag for ledelsen.

**Sak nr 09 Eventuelt**

Vedlegg til saken vedrørende lesesalsplasser

**Vedtaksforslaget fra FU STV**

SVSU skal arbeide aktivt overfor fakultetsadministrasjonen, fakultetsstyret og andre for at instituttene ved Samfunnsvitenskapelig fakultet selv skal få bestemme over egen disponering av lesesalsplasser. Dette innebærer i hovedsak at SVSU skal arbeide for at regelen om at «faste lesesalsplasser ikke er tillatt» endres til at «praksis ved fordeling av lesesalsplasser bør følge nærhetsprinsippet og bestemmes på lokalt nivå», så ulike studier får anledning til å innføre ordninger som passer deres lokale forutsetninger, gjerne i samråd med relevante studentutvalg på instituttnivå.